හරවත් සහ ගුණාත්මක භාවයෙන් යුතු ටෙලි නාට්‍ය ප්‍රේක්ෂකයන්ට ලබාදීම සඳහා මේ වසරේ ටෙලිනාට්‍ය අනුමණ්ඩලයක් පිහිටුවීම සිදුකරන බව සංස්කෘතික හා කලා කටයුතු ඇමැති ටී.බී.ඒකනායක මහතා පවසයි.ටෙලිනාට්‍ය අනුමණ්ඩලයක් පිහිටුවීම සඳහා අවශ්‍ය නීතිමය කටයුතු ද මේ වන විට අවසන් බවත් ඉදිරියේ දී වඩාත් ප්‍රියජනක ටෙලිනාට්‍ය නැරඹීමට ඒ තුළින් අවස්ථාව උදාවන බවත් ඇමැතිවරයා පෙන්වා දෙයි.ඇමැතිවරයා මේ බව පැවසුවේ ඊයේ(6) සංස්කෘතික හා කලා කටයුතු අමාත්‍යාංශ ශ්‍රවණාගාරයේ පැවැති ප්‍රසිද්ධ රැඟුම් පාලක මණ්ඩලයේ නව නිලධාරීන්ට පත්වීම් ලිපි ප්‍රදානය කිරීමේ අවස්ථාවට එක්වෙමිනි.මෙහි දී ප්‍රසිද්ධ රැඟුම් පාලක මණ්ඩලයේ සභාපති ගාමිණී සුමනසේකර, සභිකයන් ලෙස මහාචාර්ය චන්ද්‍රසිරි පල්ලියගුරු, ගාමිණී වේරගම, එම්.ඩබ්.ජයසිංහ, ජේ.යෝගරාජා, ඉන්ද්‍රාණි පල්ලියගුරු, මයුරී අබේසිංහ, මොන්ටේගු සරත්චන්ද්‍ර, ආරියදාස පීරිස්, සිළුමිණ ප්‍රධාන කර්තෘ සුන්දර නිහතමානි ද මෙල් , තිනකරන් ප්‍රධාන කර්තෘ එස්.තිලේනාදන්, නිශ්ශංක දිද්දෙනිය, හිල්මි මොහොමඩ්, ඩබ්.බී. සේනාරත්න, ජේ.ආර්.සිරිවර්ධන යන මහත්ම මහත්මීන් අමාත්‍යවරයා අතින් පත්වීම් ලිපි ලැබූහ.මෙහිදී වැඩිදුරටත් අදහස් දැක්වූ ඇමැති ටී.බී.ඒකනායක මහතා ...මේ රටේ සියලු මහපොළව ස්පර්ශ කරන්නා වූ ජනතාවට දැනෙන ජාතික වගකීමක් ඉටුකරන පිරිසක් ලෙස ප්‍රසිද්ධ රැඟුම් පාලක මණ්ඩලය හඳුන්වා දිය හැකියි.